proxectonos/corpus_dominio_legal_administrativo_tmp huggingface dataset:
11/02/2021 | Administración LocalMunicipal
Vilarmaior
Secretaría - Intervención
Exposición pública padrón fiscal da taxa municipal de subministro de auga e canon da auga 4º trimestre 2020

Mediante Decreto da Alcaldía de data do 08 de febreiro de 2021 aprobouse o padrón da taxa municipal de suministro de auga e canon da auga, correspondente ao cuarto trimestre de 2020, por importe de 7.690,57 €, o cal se expón ao público, para a súa otificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 08 de febreiro de 2021. O ALCALDE, Carlos Vázquez Quintián
11/02/2021 | Administración LocalMunicipal
Monfero
Información pública de avocación de competencias

Por Resolución da Alcaldía 28/2021, do 2 de febreiro, avocouse a competencia delegada na Xunta de Goberno Local, en materia de contratación, por Resolución da alcaldía 168/2019, para adoptar o acordo correspondente ao órgano de contratación de non dividir en lotes os investimentos incluídos no Plan POS+2021 (expediente de solicitude axuda TEDeC 2021/A008/000024). O que se publica conforme o disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 8 de febreiro de 2021 O Alcalde Andrés Feal Varela
10/02/2021 | Administración LocalMunicipal
Muxía
Aprobación do padrón fiscal da taxa pola prestación do servizo de axuda no fogar de decembro de 2020

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR DE DECEMBRO DE 2020 En data 1 de febreiro de 2021 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 108, do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro 2020. Elaborados os padróns mensuais que conteñen as liquidacións da taxa pola prestación do servizo do SAF no mes de decembro de 2020, en base aos datos facilitados polo traballador social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de decembro de 2020 co desglose do informe do traballador social. SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 1 de febreiro de 2021. O alcalde Santiago M. Toba Campaña
10/02/2021 | Administración LocalMunicipal
Carballo
Aprobación da listaxe provisional de admitidos e excluídos para a provisión dun/ha funcionario/a de carreira nunha praza de arquitecto técnico/a

ANUNCIO Aprobación da listaxe provisional de admitidos e excluidos para a provisión dun/ha funcionario/a de carreira nunha praza de Arquitecto técnico/a - Enxeñeiro/a técnico/a, pertencente á Escala de Administración Especial, Subescala Técnica, Clase Técnicos Medios, incluída na Oferta de Emprego Público do Concello de Carballo para 2020 (Expte.2020/E001/000015) A Xunta de Goberno Local, en sesión Ordinaria celebrada en data luns 9 de novembro de 2020, aprobou as Bases específicas e convocatoria para a provisión dun/ha funcionario/a de carreira nunha praza de Arquitecto/a Técnico/a – Enxeñeiro/a Técnico/a, pertencente á Escala de Administración Especial, Subescala Técnica, Clase Técnicos Medios, incluída na oferta de Emprego Público do Concello de Carballo para 2020. As bases e a convocatoria publicáronse no BOP de A Coruña núm.202, do 26/11/2020, e anuncios no DOG núm.260, do 29/12/2020, e no BOE núm.320, do 8/12/2020. Por Resolución 229/2021, do 04/02/2021, apróbase a listaxe provisional de admitidos e excluidos do proceso (anexos I e II). De acordo co establecido na base quinta da convocatoria, concédese un prazo de dez días hábiles para reclamacións e subsanación de defectos, que se iniciará desde a publicación no BOP da Coruña da aprobación da listaxe provisional de admitidos e excluídos. De non efectuar a subsanación no prazo requirido serán excluídos definitivamente do proceso selectivo. Concluído este prazo e subsanadas as reclamacións presentadas, publicarase a relación definitiva de aspirantes, composición do Tribunal Cualificador e data de celebración do primeiro exercicio da fase de oposición. ANEXO I Listaxe provisional de aspirantes admitidos no proceso selectivo para a provisión dun/ha funcionario/a de carreira nunha praza de Arquitecto técnico/a - Enxeñeiro/a técnico/a (Expte.2020/E001/000015) ANEXO II Listaxe provisional de aspirantes excluídos no proceso selectivo para a provisión dun/ha funcionario/a de carreira nunha praza de Arquitecto técnico/a - Enxeñeiro/a técnico/a (Expte.2020/E001/000015) Causas de exclusión (1) Non acompañar xustificante acreditativo da titulación esixida na base segunda punto 2 e base cuarta 4.2 desta convocatoria. Carballo, 5 de febreiro de 2021. O alcalde Evencio Ferrero Rodríguez
10/02/2021 | Administración LocalMunicipal
Cerdido
Aprobación de presupuestos municipales 2021

Cómpre iniciar o período de quince días hábiles de exposición ao público do presuposto xeral deste concello para o ano 2021 e o cadro de persoal. Neste período aos interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2021 foi aprobado con carácter inicial por acordo do pleno do día 04.02.2021. Cerdido,5 de febreiro do 2021 O Alcalde Benigno Galego Castro
10/02/2021 | Administración LocalMunicipal
A Coruña
Xestión Tributaria
Aprobación inicial do expediente de modificación das Ordenanza fiscal nº 7 e da Ordenanza reguladora da prestación patrimonial de carácter público non tributario polo subministro e utilización de auga potable e servizos auxiliares

O Concello Pleno na sesión celebrada o día 4 de febreiro de 2021, acordou aprobar inicialmente, a modificación das seguintes ordenanzas: - Modificación da Ordenanza fiscal nº 7 reguladora da taxa por prestación do servizo de rede de sumidoiros. - Modificación da Ordenanza reguladora da prestación patrimonial de carácter público non tributario polo subministro e utilización de auga potable e servizos auxiliares no termo municipal da Coruña. Os acordos provisionais estarán exposto ao público durante o prazo de trinta días hábiles, mediante edito publicado no taboleiro de anuncios do Concello, coa finalidade de que os interesados poidan examinar o expediente e presenten as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais (TRLRFL), e no artigo 49 da Lei 7/1985, de 2 de abril, reguladora das bases do réxime local. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro das ordenanzas, entrando en vigor ao día seguinte da súa publicación, conforme ao sinalado no antedito artigo 17 do TRLRFL e no disposto no artigo 70.2 da Lei 7/85, de 2 de abril, reguladora das Bases de Réxime Local. Os expedientes administrativos están postos a disposición dos interesados, para o seu exame, no Servizo de Xestión Tributaria do Concello da Coruña – Rúa da Franja nº 20 e no taboleiro de edictos da Sede electrónica do Concello https:// sede. coruna. gob. es A Coruña, 5 de febreiro de 2021 O director de Economía, Facenda e Réxime Interior Manuel Angel Jove Losada
10/02/2021 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar

En data 5 de febreiro de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Monica Cristina Ben Mousa Pita Romero, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de decembro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de decembro de 2020. O padrón correspondente ao mes de decembro consta de 79 contribuíntes (25 de libre concurrencia e 54 de dependencia) e un importe total de 3.436,94 € (2.934,24 € usuarios de dependencia e 502,70 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 5 de febreiro de 2021 O Alcalde Asdo. José Muíño Domínguez
10/02/2021 | Administración LocalMunicipal
Oza-Cesuras
Anuncio relativo a devolución de avais a “Construcciones Rocha Corral, S. L.”

ANUNCIO Transcorridos os prazos das garantías para a execución das obras denominadas “FORMACIÓN DE ACERAS Y RED DE PLUVIALES EN EL NÚCLEO DE OUTEIRO. PARROQUIA DE PARADA (OZA-CESURAS)” POS+2018 e “BEIRARRÚAS E REDE DE PLUVIAIS EN COIROA. PARROQUIA DE A REGUEIRA” POS+2017. E solicitada pola empresa contratista “CONSTRUCCIONES ROCHA CORRAL, S. L.” a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza-Cesuras, 3 de febreiro de 2021. O alcalde Asdo.: José Pablo González Cacheiro
10/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete a información pública o expediente de extinción, por transcurso do prazo concesional, dun título concesional con destino a AH, no río Vexo ou Fervenzas (Salto de Fervenzas), no concello de Coirós (A Coruña)

Augas de Galicia procede mediante o presente anuncio a someter a trámite de información pública o expediente de extinción, por transcurso do prazo concesional, dun título concesional con destino a aproveitamento hidroeléctrico, titularidade de Enel Green Power España, S. L., no río Vexo ou Fervenzas (Salto de Fervenzas), no concello de Coirós (A Coruña). Clave e denominación do aproveitamento: 12/111/12 Salto de Fervenzas. Titular do aproveitamento: Enel Green Power España, S. L. Enderezo: U. P. H. NOROESTE. Subestación de Montearenas. C/ Dinamarca, s/n, 24400 Ponferrada (León). Caudal máximo de auga concedido: 600 l/s Corrente de onde se derivan as augas: río Vexo ou Fervenzas. Termo municipal onde radican as obras: concello de Coirós (A Coruña). Causa de extinción: fin do prazo concesional. Servidumes: descoñecidas. Iniciación: de oficio. De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na rúa Tomiño, n.º 16-baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Coirós (na provincia da Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, n.º 16-baixo, 15703 Santiago de Compostela Santiago de Compostela, 5 de febreiro de 2020. O subdirector xeral de Xestión do Dominio Público Hidráulico Xiao Li Koopman Nuez
10/02/2021 | Administración LocalMunicipal
Touro
Edicto aprobación inicial orzamento 2021

Aprobado inicialmente polo Pleno da Corporación o orzamento xeral para o exercicio económico de 2021, remuneracións do persoal e bases de execución do orzamento para dito exercicio, en cumprimento do disposto no artigo 169.1 do texto refundido da Lei reguladora das facendas locais R. D. 2/2004, do 5 de marzo, e disposicións concordantes, exponse ó público na Secretaría deste Concello polo prazo de 15 días –que empezará a contar desde o seguinte ó da inserción do presente edicto no Boletín Oficial da Provincia– para que durante o mesmo poidan formularse as reclamacións que se consideren pertinentes, as que deberán ser dirixidas ó alcalde-presidente desta Corporación. Touro, 5 de febreiro de 2021 O Alcalde, Asdo. Ignacio Codesido Barreiro
10/02/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia - xaneiro 2021

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de xaneiro 2021. Conforme o disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 5 de febreiro de 2021 ó 15 de abril de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 4 de febreiro de 2021. O alcalde Manuel Ruiz Rivas
10/02/2021 | Administración LocalMunicipal
Ordes
Notificación concesión provisional axudas PEL Reactiva

ASUNTO: Concesión provisional das axudas PEL-REACTIVA EXPEDIENTE: 2021/G003/000115 Vistas as solicitudes presentadas para concorrer á convocatoria de axudas do Concello de Ordes adherido ao Fondo de financiación para a reactivación económica e social da provincia de A Coruña (PEL-REACTIVA) (BOP nº 186, de data 04/11/2020). Realizada a comparación das solicitudes presentadas, co fin de establecer unha prelación entre elas, de acordo cos criterios de valoración previamente fixados nas bases que regulan a convocatoria. Vista a valoración final das solicitudes realizada por grupos de beneficiarios/as dos establecidos na Base 4.1, ordenando por orde de maior a menor puntuación as solicitudes de cada grupo. Visto o importe da subvención que corresponde a cada traballador. Visto o crédito presupostario existente para atender as solicitudes destas axudas. No uso das atribucións conferidas pola lexislación de réxime local RESOLVO: 1º.- A concesión provisional das axudas do Concello de Ordes adherido ao Fondo de financiación para a reactivación económica e social da provincia de A Coruña aos solicitantes e polos importes seguintes: 2º.- Solicitudes que, cumprindo coas condicións administrativas e técnicas, non son estimadas por pasarse a contía máxima do financiamento dispoñible fixado na Base 3ª (Crédito presupostario) reguladora desta convocatoria de axudas: 3º.- Denegar a concesión destas axudas ao solicitantes e polas causas seguintes: 4º.- Ter por desistidos da súa solicitude de axuda aos solicitantes que non atenderon o requirimento de subsanación de documentación formulada polo Concello de conformidade co establecido na Base 10ª reguladora desta convocatoria de axudas: 5º.–Notificar a presente resolución a todos os solicitantes, mediante a súa publicación no Boletín Oficial da Provincia da Coruña, de acordo co establecido no artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas (LPACAP), concedéndolles un prazo de 10 días hábiles para presentaren as alegacións que considere oportunas. No caso de formularse alegacións estas resolveranse expresamente na resolución de concesión definitiva das subvencións. A resolución de concesión provisional destas axudas non crea dereito ningún a favor do beneficiario proposto fronte ao Concello mentres non se lle notifique a resolución definitiva da súa concesión.6º.–A presente resolución publicarase igualmente no taboleiro de anuncios da sede electrónica do Concello de Ordes.7º.– Por tratarse dun acto de trámite a presente resolución non é susceptible de recurso en vía administrativa (art.112.1 LPACAP). En Ordes, 08-02-2021 O Alcalde-Presidente O Secretario José Luis Martínez Sanjurjo Juan Luis González Iglesias FIRMADO POR: JOSE LOIS MARTINEZ SANJURJO (FECHA: 08/02/2021 14:36:50) JUAN LUIS GONZALEZ IGLESIAS (FECHA: 09/02/2021 07:45:02)
10/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete a información pública o expediente de extinción, por transcurso do prazo concesional, dun título concesional con destino a AH, no río Mandeo (Salto de La Castellana), nos concellos de Aranga e Curtis (A Coruña)

Augas de Galicia procede mediante o presente anuncio a someter a trámite de información pública o expediente de extinción, por transcurso do prazo concesional, dun título concesional con destino a aproveitamento hidroeléctrico, titularidade de Enel Green Power España, S. L., no río Mandeo (Salto de La Castellana), nos concellos de Aranga e Curtis (A Coruña). Clave e denominación do aproveitamento: 12/111/9 Salto de La Castellana. Titular do aproveitamento: Enel Green Power España, S. L. Enderezo: U. P. H. NOROESTE Subestación de Montearenas. C/ Dinamarca, s/n, 24400 Ponferrada (León). Caudal máximo de auga concedido: 6.000 l/s Corrente de onde se derivan as augas: río Mandeo. Termos municipais onde radican as obras: concellos de Aranga e Curtis (A Coruña). Causa de extinción: fin do prazo concesional. Servidumes: descoñecidas Iniciación: de oficio. De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na rúa Tomiño, n.º 16-baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos de Aranga e Curtis (ambos situados na provincia da Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, n.º 16-baixo, 15703 Santiago de Compostela. Santiago de Compostela, 5 de febreiro de 2020. O subdirector xeral de Xestión do Dominio Público Hidráulico Victor Gustavo Merubia Ney
10/02/2021 | Administración LocalMunicipal
Rianxo
Secretaría
Aprobación do calendario fiscal 2021

ANUNCIO CALENDARIO FISCAL 2021 Mediante resolución da Alcaldía número 60, do 3 de febreiro, aprobouse o calendario fiscal para o exercicio 2021. Os períodos voluntarios de ingreso son os seguintes: INFORMACIÓN ADICIONAL Modo de ingreso: Os recibos domiciliados se cargarán directamente en las contas autorizadas polo contribuínte. Para os recibos non domiciliados, o documento preciso para efectuar o ingreso enviarase ao domicilio fiscal do contribuínte, por correo postal ordinario. Este envío non ten carácter de notificación. A non recepción dos documentos de ingreso no domicilio do contribuínte non exime a éste da súa obriga de pago. Se algún obrigado tributario non recibe no seu domicilio algún dos documentos de ingreso que precisa, poderá obtelo a través do correo electrónico Recadacion@concelloderianxo. gal, chamando a Recadación no teléfono 981866661, ou de xeito presencial cando sexa posible, e sempre con cita previa (https://sede.concelloderianxo. gal/opencms/es/cita/). Lugar, día e hora de ingreso:  Os contribuíntes poderán efectuar o ingreso nas oficinas das seguintes entidades colaboradoras, dentro do horario de caixa que teñan establecido: ABANCA, BANCO SANTANDER, CAIXABANK; tamén en caixeiro automático ou por internet (se a entidade colaboradora elixida dispón deses servizos).  O ingreso tamén poderá efectuarse a través da Sede electrónica do Concello de Rianxo (https://concelloderianxo.gal/es/sede), na opción de trámites/pagamento de recibos. Referencias e importes de cobro: Os documentos de ingreso inclúen dúas referencias de cobro con importes diferentes: a primeira é válida durante o período voluntario de pago que se indica no recibo. A segunda é válida a partir do día seguinte ao remate do período voluntario de pago, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia, xa non se poderán utilizar estes documentos para realizar o ingreso da débeda, polo que deberá poñerse en contacto con Recadación. ADVERTENCIA Advírtese que transcorrido o período voluntario, as débedas esixiranse polo procedemento de constrinximento e deivindicaranse as recargas do período executivo, os xuros de mora e, no seu caso, as costas que se produzan. Rianxo, a 5 de febreiro de 2021. O alcalde Adolfo Muíños Sánchez
10/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Trámite información pública expediente extinción por caducidade, pola interrupción permanente da explotación por mais de tres anos consecutivos, dun título concesional con destino a AH, no río Do Forte ou Landoi, concello de Cariño (A Coruña)

Augas de Galicia procede mediante o presente anuncio a someter a trámite de información pública o expediente de extinción, por caducidade, pola interrupción permanente da explotación por mais de tres anos consecutivos por causas imputables ao titular concesional, dun título concesional con destino a aproveitamento hidroeléctrico, titularidade de Gas Natural SDG, S. A., no río Do Forte ou Landoi, no concello de Cariño (A Coruña). Clave e denominación do aproveitamento: 15/055/1 Salto do río Do Forte ou Landoi Titular do aproveitamento: Gas Natural SDG Enderezo: Avda. de San Luís, 77, edificio I, 1.ª planta 28033 Madrid Caudal máximo de auga concedido: 100 l/s Corrente de onde se derivan as augas: río Do Forte ou Landoi Termos municipais onde radican as obras: concello de Cariño (A Coruña). Causa de extinción: interrupción permanente da explotación por mais de tres anos consecutivos. Servidumes: descoñecidas. Iniciación: de oficio. De acordo co disposto no artigo 165.2 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de (30) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, n.º 16-baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Cariño (situado na provincia da Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, n.º 16,-baixo, 15703 Santiago de Compostela. Santiago de Compostela, 5 de febreiro de 2020. O subdirector xeral de Xestión do Dominio Público Hidráulico Victor Patricio Villasanta Pertica
10/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete ao trámite de información pública o expediente de extinción, por transcurso do prazo concesional, dun título concesional con destino a AH, no río Lambre (Salto de Güimil), nos concellos de Vilarmaior e Irixoa (A Coruña)

Augas de Galicia procede mediante o presente anuncio a someter a trámite de información pública o expediente de extinción, por transcurso do prazo concesional, dun título concesional con destino a aproveitamento hidroeléctrico, titularidade de Naturgy Generación, S. L. U., no río Lambre (Salto de Güimil), nos concellos de Vilarmaior e Irixoa (A Coruña). Clave e denominación do aproveitamento: 12/109/2 Salto de Güimil Titular do aproveitamento: Naturgy Generación, S. L. U. Enderezo: A Batundeira 2-1.º Ctra. de Monforte, s/n 32960 Velle Ourense Caudal máximo de auga concedido: 2.000 l/s Corrente de onde se derivan as augas: río Lambre. Termos municipais onde radican as obras: concellos de Vilarmaior e Irixoa (A Coruña). Causa de extinción: fin do prazo concesional. Servidumes: descoñecidas Iniciación: de oficio. De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, n.º 16-baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos de Vilarmaior e Irixoa (ambos situados na provincia da Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, n.º 16-baixo, 15703 Santiago de Compostela. Santiago de Compostela, 5 de febreiro de 2020. O subdirector xeral de Xestión do Dominio Público Hidráulico Kenay Safina Alzina Chamber
25/02/2021 | Administración LocalMunicipal
Neda
Acordo de concesión/denegación provisional de subvencións solicitadas ao abeiro do Programa PEL-Reactiva

Polo presente faise público que a Xunta de Goberno Local, en sesión celebrada o día 17/02/2021, adoptou, entre outros, o seguinte acordo: “1.º.–Conceder provisionalmente as axudas que seguidamente se relacionan e comprometer o gasto por importe total de 67.000.00 €, con cargo á aplicación orzamentaria 430 479 00: 2.º.–Desestimar provisionalmente as solicitudes que, reunindo os requisitos da convocatoria, non poden concederse por terse alcanzado o importe máximo do crédito dispoñible fixado na convocatoria. Estas solicitudes quedan formando unha lista de espera para que, no suposto de que se xere crédito adecuado e suficiente, na correspondente aplicación orzamentaria, sexa distribuído segundo a seguinte orde de clasificación: 3.º.–Denegar provisionalmente as seguintes solicitudes de subvención, polas causas que para cada unha se indican: 4.º.–Publicar o acordo no BOP da Coruña, co que se entenderá notificado aos interesados, de conformidade co establecido no artigo 45.1. b. da Lei 39/2015, do 1 de outubro, do Administrativo Común das Administracións Públicas.5.º.–Abrir un prazo de 10 días hábiles, contados a partir do día seguinte ao da publicación do acordo provisional no Boletín Oficial da Provincia da Coruña, para que os solicitantes poidan comunicar, se é o caso, a desistencia da solicitude ou presentar as alegacións que consideren oportunas. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.5.º.–Este acordo de concesión provisional non xera dereito ningún a favor dos beneficiarios propostos. Só a publicación do acordo definitivo xerará estes dereitos.” Este acto non pon fin á vía administrativa e non é susceptible de recurso, con independencia de que se faga constar no recurso que poida interpoñerse contra o acordo que poña fin ao procedemento. Neda, 19 de febreiro de 2021. O alcalde Asdo.: Ángel Alvariño Saavedra
25/02/2021 | Administración LocalMunicipal
A Pobra do Caramiñal
Bolsa de emprego para cubrir diferentes postos de persoal laboral temporal para a brigada municipal de mantemento e obras

ANUNCIO O Concello da Pobra do Caramiñal vai proceder á elaboración dunha bolsa de emprego para cubrir diferentes postos de persoal laboral temporal para a brigada municipal de mantemento e obras. A selección levarase a cabo de acordo co estabelecido nas bases aprobadas polo Decreto da Alcaldía 2021-0092, do 19 de febreiro de 2021, e que estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 19 de febreiro de 2021. O alcalde José Luis Piñeiro García
25/02/2021 | Administración LocalMancomunidades
Mancomunidade de Concellos da Comarca de Ferrol
Listaxe provisional del admitidos/as e excluídos/as ao proceso selectivo dun/dunha técnico/a de Normalización Lingüística

RESOLUCIÓN Rematado o prazo de presentación de solicitudes para participar no proceso para a selección de persoal funcionario interino, Técnico/a de Normalización Lingüística, polo procedemento de concurso-oposición, e revisadas as solicitudes, esta Presidencia resolve: 1. Aprobar a relación provisional de persoas admitidas e excluídas, que é a seguinte: 2. Outorgar o prazo improrrogable de 5 días hábiles, a contar dende o día seguinte ao da publicación desta resolución no Boletín Oficial da Provincia da Coruña, para presentar as reclamacións oportunas ou emenda de defectos, nos termos do art.68 da Lei 39/2015. Ferrol, 19 de febreiro do 2021. O presidente da Mancomunidade Ángel Manuel Mato Escalona
25/02/2021 | Administración LocalMunicipal
Narón
Secretaría
Corrección de erros do anuncio de modificación puntual RPT de varios postos de oficial de Policia Local

Con data 19.02.2021 foi publicado no BOP da Coruña núm.33 un anuncio para a modificación puntual de varios postos de oficial de policía local do Concello de Narón. Logo de advertir un erro involuntario no antedito anuncio, procedese a súa corrección, e onde di: “Aprobada definitivamente a relación de postos de traballo para o 2021 do Concello de Narón, publicada no Boletín Oficial da Provincia da Coruña con data 28.01.2021 e aprobada inicialmente polo Pleno do Concello de data 11.02.2021”, debe dicir: “Aprobada definitivamente a relación de postos de traballo para o 2021 do Concello de Narón, publicada no Boletín Oficial da Provincia da Coruña con data 28.01.2021 e aprobada inicialmente pola Xunta de Goberno Local de data 11.02.2021”. Narón, 19 de febreiro de 2021. A alcaldesa Marián Ferreiro Díaz
25/02/2021 | Administración LocalMunicipal
Ares
Aprobación inicial do orzamento municipal 2021

EDICTO Aprobación inicial do orzamento 2021 Aprobado inicialmente en sesión extraordinaria celebrada polo Pleno deste Concello, con data 23 de febreiro de 2021, o orzamento xeral, bases de execución e o cadro de persoal funcionario, laboral e eventual para o exercicio económico 2021, de acordo ao previsto no artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade có acordo adoptado, o orzamento se considera definitivamente aprobado se durante o citado prazo non son presentadas reclamacións. En Ares, a 23 de febreiro de 2021. Documento asinado electrónicamente polo alcalde-presidente D. Julio Ignacio Iglesias Redondo
25/02/2021 | Administración LocalMunicipal
A Coruña
Tesourería e Recadación
Anuncio do período de ingreso en voluntaria do imposto sobre vehículos de tracción mecánica do exercicio 2021

ANUNCIO PERÍODO DE INGRESO EN VOLUNTARIA DO IMPOSTO SOBRE VEHÍCULOS DE TRACCIÓN MECÁNICA, EXERCICIO 2021 Por resolución do Concelleiro da Área de Economía, Facenda e Réxime Interior, de data 25 de xaneiro de 2021, estableceuse entre o 2 de marzo e o 30 de xuño de 2021, o período de ingreso en voluntaria do seguinte tributo: Imposto sobre Vehículos de Tracción Mecánica, exercicio 2021 Durante o devandito prazo os obrigados ó pagamento poderán satisfacer as súas débedas a través de Bancos e Caixas de Aforros, que teñan o carácter de entidade colaboradora, no seu horario de apertura ó público, ou na Caixa Municipal sita na r./ Franxa, 20, de 8.00 a 14.00 horas, agás sábados e festivos. Advertenza importante.–Débito por domiciliacións En aplicación do Real Decreto-Lei 19/2018, do 23 de novembro, de servizos de pago e outras medidas urxentes en materia financeira, e do artigo 37.5 Ordenanza Xeral de Recadación Municipal publicada no BOP n.º 250, do 31 de decembro de 2015, o cargo na conta do importe dos recibos domiciliados farase o día 2 de xuño de 2021. ENTIDADES COLABORADORAS:  BANCO SANTANDER, S. A.  BANCO DE SABADELL, S. A.  CAIXABANK, S. A.  ABANCA CORPORACIÓN BANCARIA, S. A.  BANCO BILBAO VIZCAYA ARGENTARIA, S. A. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 19 de febreiro de 2021. O concelleiro da Área de Economía, Facenda e Réxime Interior José Manuel Lage Tuñas
25/02/2021 | Administración LocalMunicipal
Betanzos
Anuncio de nomeamento de funcionario de carreira de oficial da Policía Local do Concello de Betanzos

ANUNCIO de nomeamento de funcionario de carreira de oficial da Policía Local do Concello de Betanzos (A Coruña) Mediante resolución da Alcaldía número 1231/2020, de data 27/11/2020, nomeouse funcionario de carreira a Pedro Rodríguez Pedreira, con DNI ***9016**, dunha praza do grupo C, subgrupo C1, escala de administración especial, subescala servizos especiais, denominación: oficial da Policía Local, correspondente a oferta de emprego público de 2019. O que se publica para xeral coñecemento e os efectos oportunos. Betanzos, 27 de Xaneiro de 2021. Jesus Paulino Villarig Gomez Bravo
25/02/2021 | Administración LocalMunicipal
Muros
Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura

Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 4.º TRIMESTRE de 2020 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid n.º 2-baixo en Muros, de luns a venres de 9.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2-baixo en Muros, de luns a venres (excepto os mércores) de 9.00 a 13.30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 22 de febreiro de 2021. A alcaldesa María Inés Monteagudo Romero
25/02/2021 | Administración LocalMunicipal
Melide
Anuncio de resolución do acordo de modificación do enderezo electrónico da sede electrónica do Concello de Melide

De conformidade co disposto no artigo 45.1 a) da Lei 39/2015 publícase a seguinte resolución da Alcaldía co número 100/2021, do 23 de febreiro de 2021. “RESOLUCIÓN ASUNTO: ACORDO DE MODIFICACIÓN DO ENDEREZO ELECTRÓNICO DA SEDE ELECTRÓNICA DO CONCELLO DE MELIDE EXPEDIENTE: 2021/G003/000119 ANTECEDENTES: O pleno do Concello de Melide, con data 20 de febreiro de 2012 acordou a creación da sede electrónica do Concello de Melide, de titularidade municipal, cuxo enderezo electrónico de referencia será: sede. concellodemelide, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. O Concello de Melide acordou a solicitude de rexistro do dominio. gal para a súa paxina web. En virtude das facultades que me outorga a lexislación aplicable, RESOLVO: PRIMEIRO.–Modificar o enderezo electrónico de referencia da sede electrónica do Concello de Melide pasando a ser sede. concellodemelide. gal SEGUNDO.–Dar traslado deste decreto á Deputación Provincial da Coruña aos efectos de tramitar o novo certificado de sede e selo electrónico do Concello de Melide co novo enderezo de referencia. TERCEIRO.–Dar conta da presente resolución ao Pleno da Corporación, na primeira sesión que se celebre. CUARTO.–Publicar con carácter urxente esta resolución no Boletín Oficial da Provincia da Coruña, igualmente publicarase na sede electrónica do Concello de Melide a efectos de xeral coñecemento de acordo co artigo 45.1. a) da Lei 39/2015. Ordeno e asino en Melide, martes 23 de febreiro de 2021. Asdo.: O alcalde / José Manuel Pérez Penas. Do que a secretaria da fe. Asdo.: A secretaria / María Cruz Andrade García.” Melide, 23 de febreiro de 2021. O alcalde: José Manuel Pérez Penas
15/02/2021 | Administración LocalMunicipal
Miño
Aprobación inicial da Ordenanza reguladora da venda ambulante no termo municipal de Miño

O Pleno municipal do Concello de Miño, na sesión extraordinaria celebrada o día 4 de febreiro de 2021, acordou aprobar inicialmente a seguinte ordenanza: De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo as persoas interesadas examinar o dito expediente nas oficinas municipais, situadas na rúa da Carreira, nº 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 10 de febreiro de 2021 O alcalde Manuel Vázquez Faraldo
15/02/2021 | Administración LocalMunicipal
Outes
Aprobación definitiva modificación Ordenanza fiscal de recollida e tratamento do lixo

Aprobada inicialmente a modificación da Ordenanza fiscal de recollida e tratamento do lixo por acordo do Pleno de data 29 de outubro do 2020. Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal de recollida e tratamento do lixo, cuxo texto íntegro de dita modificación faise público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. “Artigo 5º. Cota tributaria.1. A cota da taxa na modalidade de vivienda é de 32,33 €/semestre, dos que 28,29 €/semestre corresponden ao servizo de recolla e tratamento de lixo, e 4,04 € á dispoñibilidade do punto limpo municipal.2. A cota tributaria da taxa na modalidade de establecemento de calquera clase aberto ao público é de 53,87 €/semestre, dos que 49,85 €/semestre corresponden ao servizo de recolla e tratamento de lixo, e 4,02 € á dispoñibilidade do punto limpo municipal.3. A cota tributaria da taxa na modalidade de restaurantes, supermercados e almacéns de alimentación é de 64,64 €/semestre, dos que 60,60 €/semestre corresponden ao servizo de recolla e tratamento de lixo, e 4,04 €/semestre á dispoñibilidade do punto limpo municipal.” Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, poderase interpoñer polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia. Outes, 10 de febreiro de 2021 O Alcalde, Manuel González López